bedding
Store norske leksikon,Teknologi og industri,Transport,Sjøfart og skipsindustri,Skipsbygging,Verft,Verft – begreper
Bedding er et byggested på et verft for skipsskrog og det underlaget et skrog står på under byggingen.
Vanligvis har beddingen et fundament av betong og en eller to glidebaner av treverk. Disse har en helning ut mot sjøen på rundt to–tre grader, slik at fartøyet glir ut i sjøen med passende fart under sjøsettingen. Normalt settes fartøyet ut med akterenden først, men ved verft som har beliggenhet i for eksempel trange elver praktiseres sjøsetting på tvers, med beddingen liggende parallelt med vannkanten. Les mer i Store norske leksikon beddingkran verft